INFORMÁCIE O UDALOSTI

|  |  |
| --- | --- |
| **Dátum a čas začiatku:** | 9. apr. 2015 - 9:00 |
| **Dátum a čas konca:** | 9. apr. 2015 - 0:00 |

**Medzinárodná vedecká konferencia**

**Edukácia dospelých 2015**

Dňa 9. apríla 2015 sa na akademickej pôde univerzity Mateja Bela v Banskej Bystrici konal tretí ročník medzinárodnej vedeckej konferencie ***Edukácia dospelých 2015***. Podujatie organizovala Katedra andragogiky Pedagogickej fakulty v spolupráci s Centrom pre celoživotné vzdelávanie UMB, pod záštitou rektora doc. Ing. Vladimíra Hiadlovského, PhD.

 Odborným garantom konferencie bola prof. PhDr. Viera Prusáková, CSc. Cieľom medzinárodnej vedeckej konferencie *Edukácia dospelých 2015* bolo analyzovať trendy rozvoja edukácie dospelých a identifikovať kľúčové procesy, ktoré determinujú kvalitu edukácie dospelých vo vzťahu k jednotlivcovi a spoločnosti. Konferencia vytvorila priestor pre diskusiu o teoretických a praktických problémoch edukácie dospelých v súčasnosti. Priniesla nové podnety z oblasti andragogickej teórie a príklady z praxe.

            Podujatie otvoril vedúci Katedry andragogiky prof. PaedDr. Miroslav Krystoň, CSc., spolu s rektorom Univerzity Mateja Bela doc. Ing. Vladimírom Hiadlovským, PhD. a s dekanom Pedagogickej fakulty prof. PaedDr. Vojtechom Korimom, CSc.

            V hlavnom pléne vystúpili Dr.h.c. prof. PhDr. Beata Kosová, CSc., z Katedry elementárnej a predškolskej pedagogiky Pedagogickej fakulty UMB s referátom na tému „*Univerzity a/versus celoživotné vzdelávanie v globalizovanej dobe metazmeny*“, pokračoval doc. Mgr. Petr Novotný, Ph.D., z Ústavu pedagogických věd Filozofickej fakulty Masarykovej univerzity v Brne s referátom „*Profesionalizace vzdělávaní dospělých – projekt nebo iluze?*“. Rokovanie v pléne uzavrel prof. PaedDr. Miroslav Krystoň, CSc.  s referátom „*Vzdelávatelia seniorov*“.

Po rokovaní v pléne sa pokračovalo v dvoch sekciách: ***Vzdelávatelia dospelých***, sekciu moderovala prof. PhDr. Viera Prusáková, CSc., a sekcia ***Aktuálne otázky teórie a praxe******edukácie dospelých***, moderoval prof. PaedDr. Miroslav Krystoň, CSc. Medzinárodnej vedeckej konferencie *Edukácia dospelých 2015* sa zúčastnili významné osobnosti slovenskej a českej andragogickej scény, ktoré vystúpili so svojimi referátmi v jednotlivých sekciách, ako napr.: prof. PhDr. Viera Prusáková, CSc.,  prof. PhDr. Dušan Šimek, doc. PaedDr. Ctibor Határ, PhD., doc. PhDr. Ivana Pirohová, PhD., PhDr. Michaela Tureckiová, CSc., PhDr. Branislav Frk, PhD., a i.

**Katedra andragogiky PF UMB**